Even Larsen Glestad

Even Larsen Glestad (1828–1902) var en norsk politiker og bonde i Veldre.

Han vokste opp på Glestad, en av de største gårdene i Veldre. Han var først lærer, senere handelsbetjent på Røros og Lillehammer og regnskapsfører ved Veldre brenneri. I 1856 ble han gårdbruker på Dalaust i Veldre, og i 1879 kjøpte han slektsgården Glestad av sin brors enke og flyttet dit med sin familie.

Even Glestad satt i herredsstyret i Ringsaker fra 1857 til 1869 og fra 1877 til 1883, den siste perioden som ordfører i Ringsaker. Han var styremedlem i Ringsaker sparebank, medlem av avdelingsstyret for Norges Bank i Hamar og formann i den såkalte fogderiforeningen, tilsluttet Selskapet for Norges Vel.

Glestad representerte Venstre i Hedemarkens amt på Stortinget i syv valgperioder fra 1880 til 1900. Han var president i Lagtinget fra 1891 til 1900 og satt de fleste periodene i Stortingets tollkomité.

 Referanser 

 Eksterne lenker 


Kategori:Lagtingspresidenter
Kategori:Stortingsrepresentanter fra Venstre
Kategori:Stortingsrepresentanter for Hedmark
Kategori:Stortingsrepresentanter 1880–1882
Kategori:Stortingsrepresentanter 1883–1885
Kategori:Stortingsrepresentanter 1886–1888
Kategori:Stortingsrepresentanter 1889–1891
Kategori:Stortingsrepresentanter 1892–1894
Kategori:Stortingsrepresentanter 1895–1897
Kategori:Stortingsrepresentanter 1898–1900
Kategori:Ordførere i Ringsaker
Kategori:Personer fra Ringsaker kommune